فلز
فلز لاتینجه: metallum ، " شاختا " دئمکدیر) — دمانین آرتماسی ایله آزالان الکتیریک کئچیریجیلیگینه ، ایستیلیک کئچیریجیلیگینه ، دفورمه اوْلونا بیلمه و متالیک پاریلتی کیمی خاصهلری اؤزونده عکس ائتدیرن تمیز مادهلره دئییلیر.
فلزلرین عۆمومی خصوصیّتی[دَییشدیر]
معلوم اوْلان ۱۱۸ شیمیایی المنتلرین ۹۰-دان چوْخو فلزدیر. فلزسیز یئر کۆرهسینی تصوّر ائتمک ممکن دئییل. بئله کی، یئر کۆرهسینین نۆوهسی، اساساً، فلز و نیکلدن، مانتیاسی آلومینیومون بیرلشمهلریندن، لیتوسفری (یئر قابیغی) ده بیر چوْخ فلز بیرلشمهلریندن عیبارتدیر.
فلزلارین فیزیکی خاصهلری[دَییشدیر]
فلزلارین اساس عۆمومی فیزیکی خاصهلری آشاغیداکیلاردی:
- فلز پاریلتیسی (درخشندگی)
- یۆکسک ایستیلیک و الکتیریک کئیریجیلیگی;
- پلاستیکلیک (شکل پذیری)
فلزلرین پلاستیکلیگی[دَییشدیر]
فلزلارین پلاستیکلیگی — اوْنلارین خاریجی قوهنین تأثیر ایله داغیلمادان اؤز فوْرماسینی دَییشمک قابیلییتیدیر.
فلز پاریلتیسی[دَییشدیر]
فلز پاریلتیسی فلزین سربست الکترونلارینین ایشیق شۆالارینی گۆجلو عکس ائتدیرمهسی ایله علاقه دار. جیوه و گوموش اَن یۆکسک پاریلتییا مالیک فلزلردیر.
فلزلرین یۆکسک ایستیلیک و الکتیریک کئچیریجیلیگی[دَییشدیر]
فلزلرین یۆکسک ایستیلیک و الکتیریک کئیریجیلیگی اوْنلارین کریستال قفهسینده سربست الکترونلارین یئردییشمهسی ایله علاقهدار دیر.
فلزلر عۆمومی فیزیکی خاصهلرله یاناشی، بعضی فرقلی خاصهلره ده مالیکدیر; مثلاً، اوْنلار سیخلیغینا، برکلیگینه ، اَریمه تِمپراتورونا گؤره بیر-بیریندن چوخ درجهده فرقلنیر.
طبیعتده تاپیلماسی[دَییشدیر]
فلزلر شیمیایی المنتلر تابلوسو دؤورو سیستئمینده بور ایله پولونیوم آراسیندا یئرلشن شیمیایی عناصری احاطه ائدیر. بۇنونلا شیمیایی المنتلرین ۸۰ %-ی فلز عددلیر. یاریممتاللارا و غیری- فلزلر کئچید تدریجاً باش وئریر. اَن گئنیش یاییلمیش فلز کیمی آلومینیومو گؤسترمک اوْلار.
فلزلارا طبیعتده فیلیز و بیرلشمهلر شکلینده راست گلینیر. اوْنلار اوْکسید، سولفید، کربونات و باشقا شیمیایی بیرلشمهلری عمله گتیریرلر.تمیز فلز اَلده ائتمک اۆچون اوْنلاری فیلیزین ترکیبیندن چیخارتماق لازیمدیر.
prs_Arab azb_Arab azb_Arab azb_Arab azb_Arab azb_Arab prs_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab